b"\n_START_ARTICLE_\nCapella de la Sagrada Fam\xc3\xadlia de Sant Pere Sallavinera\n_START_SECTION_\nDescripci\xc3\xb3\n_START_PARAGRAPH_\n\xc3\x89s un petit temple de planta rectangular sense absis, al qual s'accedeix per una porta situada als peus de l'esgl\xc3\xa9sia. Cal destacar-ne el campanar, de planta quadrada encimbellat damunt una gran roca._NEWLINE_A la dreta de l'esgl\xc3\xa9sia hi ha un petit cementiri familiar._NEWLINE_De l'interior cal destacar-ne el retaule dedicat a la Sagrada Fam\xc3\xadlia, de la mateixa \xc3\xa8poca que l'esgl\xc3\xa9sia, fet en estil barroc amb fusta policromada i daurada.\n_START_SECTION_\nHist\xc3\xb2ria\n_START_PARAGRAPH_\nVa ser constru\xc3\xafda com a capella particular del mol\xc3\xad de Boixadors entre els anys 1881 i 1883, fou consagrada el mateix any 1883._NEWLINE_El seu autor fou en Rafael Bosch membre de la fam\xc3\xadlia dels propietaris del mol\xc3\xad._NEWLINE_\xc3\x89s sufrag\xc3\xa0nia de l'esgl\xc3\xa9sia parroquial de Sant Pere Sallavinera, de la seva fundaci\xc3\xb3, per\xc3\xb2 per les festivitats de Sant Josep i de la Sagrada Fam\xc3\xadlia, realitza les funcions de parr\xc3\xb2quia."